Αιώνες πριν, στη Δυτική Κεντρική Αφρική,
όπου βασίλεια άκμαζαν και παρήκμαζαν,
ζούσε μια γυναίκα της οποίας το πεπρωμένο ήταν να ηγηθεί.
Μια πολεμίστρια, μια βασίλισσα, μια απαράμιλλη δύναμη.
Το όνομά της...
Εντζίνγκα.
Είμαστε ένας λαός που τρέχει να αποφύγει τον αφανισμό.
Γεννήθηκε σε μια εποχή σκότους,
σε μια εποχή αίματος
και αλλαγής καθεστώτων.
Όταν η δουλεία απειλούσε να αποδεκατίσει μια ήπειρο.
Θέλω να φύγουν οι Πορτογάλοι από τη χώρα μου.
Όλοι τους.
Υπερασπίστηκε άφοβα το βασίλειό της από την ευρωπαϊκή εξουσία.
Εντζίνγκα!
Έγινε σύμβολο ελπίδας για τον λαό της.
Η κληρονομιά της βασίλισσας Εντζίνγκα αντηχεί στην Αφρική μέχρι σήμερα.
Είναι καιρός να μάθουμε όλοι το όνομά της.
Χαίρε, βασίλισσα Εντζίνγκα!
-Εντζίνγκα! -Εντζίνγκα!
ΑΦΡΙΚΑΝΕΣ ΒΑΣΙΛΙΣΣΕΣ
ΕΝΤΖΙΝΓΚΑ
ΕΝΤΟΝΓΚΟ
-Είσαι έτοιμη; -Εσύ είσαι;
Μη νομίζεις ότι θα σε λυπηθώ επειδή βλέπει ο πατέρας σου.
Δεν το περίμενα.
Έλα τώρα.
Η πριγκίπισσα Εντζίνγκα γεννήθηκε και μεγάλωσε σε μια εποχή
που ο πατέρας της, ο βασιλιάς, ήδη αντιμετώπιζε
τη διαμάχη με τους Πορτογάλους
που έρχονταν και έπαιρναν κόσμο.
Οι Πορτογάλοι είναι ήδη στο Εντόνγκο για 50 χρόνια.
Η αποστολή τους έχει δύο σκέλη.
Πρώτον, να εκχριστιανίσουν τους ντόπιους,
και δεύτερον, να επεκτείνουν τα εδάφη του βασιλιά της Πορτογαλίας.
ΠΟΡΤΟΓΑΛΙΚΗ ΑΥΤΟΚΡΑΤΟΡΙΑ 1617
Οι Πορτογάλοι είναι η πρώτη παγκόσμια θαλάσσια υπερδύναμη
και έχουν αποικίες σε όλο τον κόσμο.
ΠΟΡΤΟΓΑΛΙΑ
Η μεγαλύτερη είναι στη Βραζιλία.
ΒΡΑΖΙΛΙΑ
Εκεί αυξάνουν τον πλούτο τους χτίζοντας τεράστιες φυτείες ζάχαρης.
Οι Πορτογάλοι χρειάζονται εργάτες σε αυτές τις φυτείες.
Ξεκινούν την αιχμαλωσία σκλάβων από τη Δυτική και Κεντρική Αφρική.
Στο Εντόνγκο, αποκαλούν τον βασιλιά Ενγκόλα.
Αυτήν τη στιγμή, πιέζεται
να προστατεύσει το βασίλειό του από τους Πορτογάλους.
Πρέπει να προετοιμάσει την κόρη του, Εντζίνγκα,
για τον πόλεμο που έρχεται.
Έτσι, της μαθαίνει την τέχνη του πολέμου,
πώς να μάχεται.
Χρησιμοποιώντας τους στρατιώτες του για εξάσκηση.
Λίγο ακόμα και θα με έβρισκες.
Ποτέ.
Ως πριγκίπισσα, η Εντζίνγκα έχει γυναίκες ακόλουθους.
Κάποιες είναι στρατιωτικές συνοδοί που εκπαιδεύονται μαζί της.
Αλλά είναι ακόμη ασυνήθιστο για γυναίκες να έχουν ενεργό στρατιωτικό ρόλο.
Βασίζομαι πολύ πάνω σου.
Δόξα τω Θεώ.
Επιβράδυνες την τεχνική σου.
Δεν κερδίζουν πάντοτε οι πιο γρήγοροι.
Σωστά, Εντάμπι;
Δεν έχεις κάπου να πας;
Έλα, περπάτα μαζί μου.
Το Εντόνγκο βρισκόταν στη σημερινή Ανγκόλα στη δυτική κεντρική Αφρική.
ΝΟΤΙΟΣ ΑΤΛΑΝΤΙΚΟΣ ΩΚΕΑΝΟΣ ΙΝΔΙΚΟΣ ΩΚΕΑΝΟΣ
Το 1617, το Εντόνγκο είναι από τα μεγαλύτερα και πιο σημαντικά βασίλεια.
Έχει πληθυσμό περίπου 100.000 με 200.000 κατοίκους.
Το βασίλειο έχει επίκεντρο την Καμπάσα,
την πρωτεύουσα και το σπίτι της βασιλικής οικογένειας.
ΚΑΜΠΑΣΑ
Το Εντόνγκο είναι μια πολύ εκλεπτυσμένη κοινωνία.
Έχουμε την τάση να θεωρούμε την ήπειρο της Αφρικής
πολύ πρωτόγονη πριν την έλευση των Ευρωπαίων.
Κι αυτό δεν είναι αλήθεια.
Υπάρχει ενεργό εμπόριο στο Εντόνγκο.
Είναι εδαφικά διευρυμένο και είναι στρατιωτικά ισχυρό.
Δεν καταλαβαίνουν.
Εστιάζουν στην ταχύτητα, μα η ακρίβεια και αποφασιστικότητα είναι το παν.
Πρέπει να διαβάζεις το πεδίο της μάχης.
Η Φούντζι είναι η μικρότερη κόρη του βασιλιά.
Ως πριγκίπισσες, χαίρουν σεβασμού και θαυμασμού στην Καμπάσα.
Μελετάς το πεδίο της μάχης και κάθε λεπτομέρεια μετράει.
Πρέπει να είσαι έτοιμη να χτυπήσεις από μειονεκτική θέση...
Δεν θα πας να συστηθείς;
Δεν είμαι άνετη σαν εσένα.
Είσαι κόρη βασιλιά. Θα είναι τυχερός να σε έχει.
Έλα, έχω αργήσει στο συμβούλιο.
Σε παρακαλώ. Παρακαλώ;
Το αφήνουμε αυτό και φεύγουμε.
Ευχαριστώ πολύ.
Αν κυβερνούσαν το βασίλειό μας οι πιο αδύναμοι...
Η δομή της κοινωνίας στο Εντόνγκο έχει ως εξής.
Στην κορυφή βρίσκεται ο ηγεμόνας
και οι σόμπα, οι ευγενείς, βρίσκονται ακριβώς από κάτω.
Ο πατέρας της Εντζίνγγκα αντιμετωπίζει δυσκολίες,
γιατί όλοι γύρω του ανταγωνίζονται για την εξουσία.
Ο Εμπάντε, ο αδερφός της Εντζίνγκα, είναι περίπλοκος και φιλόδοξος.
Δίνει την αίσθηση ότι θέλει να αποδείξει ότι είναι αποτελεσματικός ηγέτης.
Ο Εμπάντε ήξερε ότι ο ετεροθαλής αδερφός του, Κιλουάντζε,
θα ήταν ο επόμενος Ενγκόλα, ως ο μεγαλύτερος γιος του βασιλιά.
Πρέπει να καταστρώσουμε στρατηγική. Πρέπει να είμαστε ενωμένοι.
Η στρατηγική είναι για τα παιχνίδια. Ο πόλεμος χρειάζεται δύναμη.
Στο σημείο αυτό, οι Πορτογάλοι έχουν έρθει στο προσκήνιο.
Εκμεταλλεύτηκαν κάποιες διχογνωμίες και αντιπαλότητες μεταξύ των σόμπα.
Αν και πολλοί σόμπα υποστηρίζουν τον πατέρα της Εντζίνγκα,
ένας σόμπα από τα βόρεια, ο Σόμπα Καβούλο,
ηγείται της επανάστασης κατά του βασιλιά.
Βασιλιά μου,
η περιοχή είναι γεμάτη με πιστούς οπαδούς του προδότη,
του Σόμπα Καβούλο.
Το Πέρασμα Λουκάλα είναι ο μόνος δρόμος για τους πολεμιστές μας.
Θα ασφαλίσουν το φαράγγι.
Θα ανοίξουν δρόμο για τους πολιορκημένους άντρες μας
και θα ενισχύσουν τις δυνάμεις τους.
Τέλεια.
Ο πόλεμος θα τελειώσει σε τρεις μέρες.
Η μάχη θα κερδηθεί, αλλά ο πόλεμος θα μαίνεται
αν ο πατέρας δεν συνοδεύσει τους άντρες και δεν γνωρίσει τους ντόπιους
για να τους θυμίσει γιατί είναι ο βασιλιάς τους.
Ξέρω ότι η παραμονή σου στην αυλή είναι περιορισμένη,
αλλά η αφοσίωσή σου δεν θα έπρεπε να είναι.
Ο βασιλιάς δεν χρειάζεται να υπενθυμίζει σε κανέναν γιατί είναι βασιλιάς, αδερφέ.
Συμφωνώ με τον Εμπάντε. Ο πατέρας δεν πρέπει να ηγηθεί της μάχης.
Η αφοσίωσή μου είναι αδιαμφισβήτητη, μικρέ αδερφέ.
Λέω απλώς να μην αγνοήσουμε το γεγονός
ότι ο βασιλιάς απειλείται.
Ο βασιλιάς πάντα απειλείται.
Αφήστε τους πλανόδιους και τους μπεκρήδες να τα συζητάνε αυτά,
κι ας επικεντρωθούμε στο άμεσο πρόβλημα,
τον Σόμπα Καβούλο.
Μπορώ, βασιλιά μου;
Ο πρίγκιπας έχει δίκιο.
Φυσικά και έχω.
Το ένστικτο του Κιλουάντζε να προστατέψει τον βασιλιά πάση θυσία
είναι σημαντικό.
Γύρω από τον Ενγκόλα υπάρχουν πολλοί σύμβουλοι,
κι ένας από τους πιο σημαντικούς είναι ο τεντάλα.
Στην ουσία πρόκειται για αιχμάλωτο σκλάβο.
Στο Εντόνγκο, όσοι είχαν αιχμαλωτιστεί από πολέμους,
μπορούσαν να φτάσουν σε έναν συγκεκριμένο βαθμό.
Εσύ κι εγώ έχουμε δει πολλούς πολέμους, φίλε μου.
Ναι, ως βασιλιάς και αιχμάλωτος.
Και τώρα ως φίλοι.
Ναι.
Μόνο ένας ανόητος πιστεύει ότι θα ξεγελάσει τον θάνατο.
Μπορούμε, όμως, να προσπαθούμε.
Εντζίνγκα.
Έχεις κάτι να προσθέσεις;
Αναρωτιέμαι γιατί κυνηγάμε τους Πορτογάλους από πίσω
και δεν πάμε κατά μέτωπο.
Ενζίνγκα, οι Πορτογάλοι δεν είναι το θέμα.
Οι Πορτογάλοι είναι πάντα το θέμα.
Ποιος προκαλεί τον Καβούλο;
Ποιος κάνει τον λαό μας να αμφισβητεί τον βασιλιά;
Η Εντζίνγκα μαθαίνει από τη διπλωματία της αυλής
και την πολιτική της ευρύτερης περιοχής.
Αλλά είναι ανδροκρατούμενος κόσμος.
Η παρουσία της εκεί ίσως προκαλέσει δυσαρέσκεια στους αδελφούς της.
Αν κυνηγήσετε αυτόν τον σόμπα,
είναι σαν να πολεμάτε μια σκιά,
όχι τον ίδιο τον άνθρωπο.
ΛΙΜΑΝΙ ΤΗΣ ΛΟΥΑΝΤΑ
Οι Πορτογάλοι έψαχναν για Αφρικανούς αιχμαλώτους με τον ένα ή τον άλλο τρόπο.
Ήταν αποφασισμένοι να καταλάβουν το βασίλειο του Εντόνγκο.
ΕΝΤΟΝΓΚΟ, ΚΑΜΠΑΣΑ
Οι Πορτογάλοι εγκαθίστανται στη Λουάντα και την έχουν ως βάση τους,
καθώς το ταξίδι από τη Λουάντα έως την ακτή της Βραζιλίας είναι μικρότερο
από ό,τι από πολλά άλλα μέρη της δυτικής κεντρικής Αφρικής.
ΝΟΤΙΟΣ ΑΤΛΑΝΤΙΚΟΣ ΩΚΕΑΝΟΣ
Έτσι, γίνεται πολύ ελκυστικό μέρος για εκείνους
για τις βίαιες επιχειρήσεις αιχμαλωσίας.
Οι Πορτογάλοι με την ατελείωτη δίψα για όλο και περισσότερους ανθρώπους.
Δεν ικανοποιούνται ποτέ με τον αριθμό ατόμων που έχουν.
Είναι συνεχές εμπόριο και πρέπει να συνεχίσουν να το τρέφουν.
Τι λένε οι πρόγονοι;
Βασιλιά μου.
Ο ενγκάνγκα είναι βασικά ο πνευματικός σύμβουλος.
Ως Αφρικανή βασίλισσα και η ίδια,
πρέπει να συμβουλεύομαι συχνά τον πνευματικό μου σύμβουλο.
Δεν μπορούμε να μιλάμε μόνο εκπροσωπώντας τον εαυτό μας.
Εκπροσωπούμε τη φωνή των προγόνων μας.
Έτσι, ο βασιλιάς, ο ενγκόλα,
ζητά πάντα απ' τον ενγκάνγκα διαβεβαίωση ότι κάθε απόφαση που λαμβάνεται
θα είναι προς όφελος και προς επιμόρφωση
του λαού και του βασιλείου.
Η μέρα θα τελειώσει με τον βασιλιά στον θρόνο του.
Οι πρόγονοι μίλησαν.
Η Εντζίνγκα είναι πολεμίστρια και διπλωμάτης,
αλλά είναι και μητέρα ενός μικρού αγοριού.
Σου έχει πάρει το μυαλό.
Το ξέρω.
Δεν είπες τίποτα για το συμβούλιο.
Και τι να πω;
Επιμένουν να πολεμούν μεταξύ τους αντί με τους Πορτογάλους.
-Ο Εμπάντε κι ο Κιλουάντζε; -Ποιος άλλος;
Έχουν συνηθίσει να μαλώνουν. Τους είναι εύκολο.
Οι Πορτογάλοι είναι άλλου είδους φωτιά.
Είναι μια φωτιά που πρέπει να συνηθίσουμε γρήγορα.
Πριν μας κατασπαράξει όλους.
Αντ' αυτού, θέτουν τον πατέρα σε κίνδυνο, και γιατί;
Για έναν σόμπα που προτιμά να συμμαχήσει με τους Πορτογάλους αντί τους δικούς του;
Ας κάνει ό,τι θέλει.
Είναι θέμα χρόνου να τον ξεφορτωθούν οι Πορτογάλοι.
Με δάγκωσε!
Η Κάμπου είναι η αδερφή ανάμεσα στη Φούντζι και την Εντζίνγκα.
Μας δίνει την αίσθηση ότι στηρίζει την αδερφή της.
Χόρτασε.
Δώσ' τον μου.
Φέρ' τον πίσω.
Σε μία ώρα.
Κάμπου.
Η θέση της Εντζίνγκα σήμαινε ότι μπορούσε να συγκεντρώσει γύρω της
μια ομάδα παλλακίδων που θα διάλεγε η ίδια.
Σε διάφορες αφρικανικές κουλτούρες οι γυναίκες έχουν πολλούς συντρόφους.
Ο αγαπημένος πάλλαξ της Εντζίνγκα είναι ο Κία Ιτούσι.
Η Κία Ιτούσι είναι ο πατέρας του παιδιού της.
Κι έχουν μια πολύ ξεχωριστή σχέση.
Και η ζωή της, κατά κύριο λόγο, είναι πολύ καλή.
Είπαν στον πατέρα της Εντζίνγκα ότι ένας σόμπα εξεγέρθηκε εναντίον του.
Αποφασίζει, λοιπόν, να πάει εκεί και να δείξει τη δύναμή του.
Επίτρεψέ μου να έρθω μαζί σας.
Είσαι ακριβώς εκεί που θέλω να είσαι.
Έχεις δίκιο.
Οι Πορτογάλοι μάς ροκανίζουν,
ξύνουν το δέρμα, μέχρι να φτάσουν στο κόκαλο.
Και θα μας τα πάρουν όλα.
Σαν να μην υπήρξαμε ποτέ.
Δεν θα φτάσουμε εκεί.
Τι θα έκανες στη θέση μου;
Θα έβρισκα τρόπο να ενώσω το βασίλειο.
Με όλη μας τη δύναμη, θα στείλουμε τους Πορτογάλους από εκεί που ήρθαν και...
Και; Μίλα ελεύθερα, κόρη μου.
Και δεν θα πήγαινα στη μάχη σήμερα.
Το λες σαν να έχω επιλογή.
Δεν ξέρεις τους άντρες και την περηφάνια τους.
Ίσως είσαι η μόνη ελπίδα του Εντόνγκο.
Με μια γυναίκα στον θρόνο,
ίσως χυθεί λιγότερο αίμα.
Νερό.
Ποτέ δεν έχεις αρκετό.
Το ένα μάτι στους αδελφούς και το άλλο στις αδελφές σου.
Εύχεσαι να πήγαινες μαζί του, έτσι;
Ναι.
-Εσύ, όχι; -Όχι.
Εσένα θέλει στο πλευρό του, όχι εμένα.
Βασιλιά μου;
Βασιλιά μου, πού είσαι;
Ενγκόλα;
Είναι πολύ πιθανό ένας από τους άντρες του να χώρισε τον βασιλιά από τον στρατό του
για να τον δολοφονήσει εκ μέρους των σόμπα που του αντιτάχθηκαν.
Όχι!
Χωρίς τον πατέρα της Εντζίνγκα, ποιος θα κυβερνήσει;
Κοιτάξτε τι έκαναν στον βασιλιά σας!
Αν δεν εμπιστευτούμε τους άντρες μας, ποιον να εμπιστευτούμε;
Φαίνεται ότι ο κίνδυνος δεν ήταν στη μάχη, όπως είπες, αδερφέ,
αλλά στο ίδιο μας το σπίτι.
Τεντάλα!
Πού είναι ο στρατηγός;
-Δεν επέστρεψε. -Τότε, φέρτε τον σ' εμένα!
Θέλω τους υπεύθυνους στα πόδια μου μέχρι το σούρουπο!
Όχι, αδερφέ.
Τι;
Θα έχουν φτάσει στα αφεντικά τους.
Άσ' τους εκεί.
Άσ' τους να νιώσουν ασφαλείς,
να παντρευτούν,
να πλαγιάσουν με τις γυναίκες τους, να κάνουν απογόνους.
Και μετά,
όταν νομίζουν ότι νίκησαν και το μηνύσουν οι πρόγονοι,
θα τους βρούμε και θα τους σκοτώσουμε.
Θα αφανίσουμε τις ζωές τους
μέχρι να μην μείνει κανένας τους ζωντανός.
Τεντάλα, ενημέρωσε για τον θάνατο του πατέρα μου και συγκάλεσε συμβούλιο.
Δεν είναι εδώ, ξέρεις.
Αφού είναι με τους προγόνους.
Γιατί του είπες ότι η μέρα θα τελείωνε με εκείνον στον θρόνο του;
Στον θρόνο του δεν είναι;
Ξέρεις τι εννοώ.
"Μόνο ένας ανόητος πιστεύει ότι θα ξεγελάσει τον θάνατο."
Αυτά ήταν τα λόγια του πατέρα σου.
Καταλάβαινε τι εννοούσαν οι πρόγονοι.
Πάντα καταλάβαινε το νόημα πίσω απ' τις λέξεις.
Με αποκάλεσε ελπίδα του Εντόνγκο.
Τι εννοούσε;
Παιδί μου.
Μην κάνεις ότι δεν καταλαβαίνεις.
Ήσουν πολύ κοντά του.
Άλλο να ξέρεις,
κι άλλο να πείθεις τους άλλους.
Η Εντζίνγκα είναι συντετριμμένη,
όπως κάθε κόρη όταν χάνει τον πατέρα της.
Αλλά εδώ, δεν είναι μόνο η απώλεια ενός πατέρα. Είναι η απώλεια του βασιλιά.
Αυτό θέτει πολλά υπό αμφισβήτηση,
και ο Εμπάντε νιώθει ότι είναι ο νόμιμος διάδοχος.
Αλλά επειδή δεν ήταν ο γιος της κύριας συζύγου του Ενγκόλα,
το αξίωμά του στον θρόνο ήταν λιγότερο ισχυρό.
Δεν υπάρχει σαφής σειρά διαδοχής.
Διατάζει, λοιπόν, μια σειρά πολιτικών δολοφονιών
για να απαλλαχθεί από αντιπάλους.
Τον γιο του Κιλουάντζε,
και τους διαδόχους του.
Δεν πρέπει να απειλείται ο θρόνος μου.
Έξω! Ξέρετε πού είστε;
Ο γιος της Εντζίνγκα, ένα βρέφος, δολοφονήθηκε από τον Εμπάντε,
γιατί θεώρησε το παιδί απειλή για την εξουσία του.
Έκανα αυτό που έπρεπε.
Τότε, γιατί με κάλεσες;
Επειδή δεν είμαι σίγουρος.
Για ποιο πράγμα;
Για τον θρόνο;
Ή για όσα έκανες για να τον πάρεις;
Δεν μπορώ να σου δώσω άφεση αμαρτιών για την επιλογή που έκανες.
Αλλά θα σου πω το εξής.
Ο θρόνος δεν σημαίνει τίποτα χωρίς σταθερό βασιλιά.
Οπότε πάτα γερά στα πόδια σου.
Είναι κρίσιμη στιγμή για τον Εμπάντε,
γιατί θέλει να εξασφαλίσει τη θέση του στον θρόνο.
Όταν γίνεις βασιλιάς, δεν είσαι ένας απλός άνθρωπος
που πρέπει να υπακούει στους κοινωνικούς κανόνες.
Δολοφονώντας τους πιθανούς αντιπάλους του,
ενεργεί ήδη σαν βασιλιάς.
Πού είμαι;
Εντζίνγκα.
Ο Εμπάντε δεν σκοτώνει την Εντζίνγκα και τις αδερφές της.
Η Εντζίνγκα ήταν δημοφιλής
και ίσως ήθελε να της στερήσει πιθανούς κληρονόμους,
αλλά και να την εκμεταλλευτεί στον πολιτικό τομέα.
Πού είναι ο γιος μου;
Ο Εμπάντε.
Φέρε μου το τσεκούρι μου.
Κρατήστε την.
Πιες.
Θα σε ηρεμήσει.
Όχι, πρέπει να...
Πρέπει να...
Το αγόρι μου.
Ηρέμησε. Όλα θα γίνουν όπως τα ήθελαν οι πρόγονοι.
Όχι!
Δεν μπορεί.
Είναι το αγόρι μου. Το μωρό μου.
Δεν ήταν απειλή.
Ο Εμπάντε φοβόταν τι άντρας θα γινόταν το παιδί σου.
Φοβούνται και οι πρόγονοι;
Με ποιανού το μέρος είσαι;
Δεν τον υπερασπίζομαι.
Σκέφτομαι το Εντόνγκο, όπως θα έπρεπε να κάνεις κι εσύ.
Συγγνώμη.
Τότε, θα φύγω.
Δεν μπορώ να μείνω εδώ.
Δεν μπορείς.
Είσαι από τον βασιλικό οίκο.
Δεν μπορείς να φύγεις αν δεν συμβουλευτείς τους προγόνους.
Τότε πες μου τι να κάνω με τον πόνο.
Πες μου.
Τι πρέπει να κάνω;
Κι αν με σκοτώσουν;
Επειδή...
είσαι η ελπίδα του Εντόνγκο.
Ο Εμπάντε δεν το ξέρει, αλλά ο πατέρας σου και οι πρόγονοί μας το ξέρουν,
και τίποτα δεν γίνεται χωρίς τη θέλησή τους.
Κάνε υπομονή, κόρη μου,
και πίστεψε ότι όλα αυτά είναι μέρος του σχεδίου των προγόνων μας.
Οι πρόγονοι ζητούν πολλά.
Ίσως.
Να θυμάσαι ότι δεν δείχνεις αφοσίωση σε αυτόν που κάθεται στον θρόνο,
αλλά στον λαό του Εντόνγκο και στον ίδιο τον θρόνο.
Αν αντέξεις αυτό, μπορείς να γίνεις τα πάντα.
Τους πρώτους έξι μήνες της βασιλείας του Εμπάντε,
οι Πορτογάλοι αυξάνουν τις επιθέσεις τους στον λαό του.
Κοιτάξτε αυτά τα δύο διαγράμματα.
Αυτή είναι η αναλογία...
Υπάρχει νέα ηγεσία στους Πορτογάλους.
Οι Πορτογάλοι εισβάλλουν
και προχωρούν όλο και πιο βαθιά στο εσωτερικό της Αφρικής.
Ο Εμπάντε δεν μπορεί να δημιουργήσει τις στρατιωτικές και πολιτικές συμμαχίες
για να ανακόψει την πορτογαλική επιθετικότητα.
Πες μου για τον Εμπάντε.
Παίρνουμε κατά μέσο όρο 15.000 σκλάβους τον χρόνο από την περιοχή του Εντόνγκο.
Χάνουμε εκατοντάδες από τις επιθέσεις στα τοπικά σκλαβοπάζαρα.
Για να πιάσουν κι άλλους από τον λαό του Εμπάντε,
οι Πορτογάλοι ζήτησαν τη βοήθεια μιας ομάδας πολεμιστών
ονόματι Ιμπανγκάλα.
Οι Ιμπανγκάλα είναι μια ομάδα μισθοφόρων.
Στην ουσία, δουλεύουν επί πληρωμή.
Φημίζονται γιατί είναι άγριοι πολεμιστές.
Ο πιο σημαντικός ηγέτης των Ιμπανγκάλα, ο Κασάντζε,
είναι σύμμαχος των Πορτογάλων.
Ο κόσμος τούς φοβόταν, αλλά τους σεβόταν.
Όλοι ήθελαν τους Ιμπανγκάλα στο πλευρό τους ή στο μισθολόγιό τους,
γιατί ήξεραν ότι αν τους είχαν στο πλευρό τους,
ίσως να είχαν μια ελπίδα.
Η Εντζίνγκα έχασε τον πατέρα της και το παιδί της.
Οπότε, ως άτομο, πρέπει να είναι συντετριμμένη.
Ωστόσο, είναι πριγκίπισσα.
Παραμένει η ενσάρκωση μιας προγόνου,
οπότε...
πρέπει να παραμερίσει την πικρία που ίσως τρέφει
για τον φονιά του παιδιού της.
Με κάλεσες.
Έχασες κι άλλη συνεδρίαση.
Ζητώ συγγνώμη, βασιλιά μας.
Δείξ' της.
Ό,τι απέμεινε από τους ανιχνευτές μας.
Ο Κασάντζε.
Το Φάντασμα στην Ομίχλη.
Πώς καταφέρνει ο Κασάντζε να σπάει τις άμυνές μας;
Στείλε στρατιώτες και φέρ' τον μου!
Οι μόνοι στρατιώτες που απέμειναν φρουρούν την Καμπάσα.
Στείλε αυτούς, τότε.
Δεν πρέπει να περάσει στην Καμπάσα.
Δεν θα χάσω πιο πολλά απ' όσα έχασε ο πατέρας μου.
Αν χάσεις την Καμπάσα,
θα χάσεις πιο πολλά απ' όσα έχασε ο πατέρας μας.
Δεν είναι συνετό να παίζεις με την τελευταία γραμμή άμυνας.
Και τι προτείνεις να κάνουμε;
Εντζίνγκα!
-Χρησιμοποίησε πολεμιστές Ιμπανγκάλα. -Τι;
Δεν θα εμπιστευτώ το μέλλον του Εντόνγκο στους προδότες.
Οι προδότες είναι διχασμένοι.
Εκμεταλλεύσου το.
Ποιος είναι πιο κατάλληλος να πολεμήσει έναν πολεμιστή Ιμπανγκάλα
από έναν άλλο Ιμπανγκάλα;
Οι Ιμπανγκάλα αποτελούνται από διάφορες ομάδες,
οπότε δεν οδηγούνται όλες από το ίδιο άτομο.
Οι ηγέτες των Ιμπανγκάλα δεν είναι πιστοί σε κανέναν.
Θα πολεμήσουν και μεταξύ τους, για το ανάλογο τίμημα.
Και πώς προτείνεις να τους δαμάσουμε;
Δεν θα το κάνουμε.
Θα τους εξοπλίσουμε και θα κερδίσουμε χρόνο για να ανασυνταχθούμε.
Κι αν μας αντιταχθούν; Και μας στείλουν στους δουλέμπορους;
-Δεν θα το κάνουν. -Είσαι σίγουρη;
Τι άλλη επιλογή έχουμε;
Στείλε εμένα. Θα τους πείσω εγώ.
Όχι, είναι πολύ επικίνδυνο.
Με όσους άντρες έχουμε στην Καμπάσα,
θα επιτεθούμε στους Πορτογάλους και τον Κασάντζε!
-Γιατί; -Η απόφασή μου είναι οριστική...
Για τον γιο μου λέω.
Γιατί;
Αν μου το ζητούσες, θα τον έπαιρνα μακριά.
Για να μη νιώσεις ποτέ απειλή.
Να μην τον ξαναδείς.
Γιατί δεν μου μίλησες, Εμπάντε;
Γιατί μου στέρησες
το μόνο πράγμα που είχε σημασία για μένα σ' αυτόν τον κόσμο;
Ο βασιλιάς κάνει αυτό που πρέπει.
Καλύτερα να πάω να βρω τους Ιμπανγκάλα.
Φοβάμαι πως αν μείνω
θα κάνω κάτι στον βασιλιά που θα εξαγριώσει τους προγόνους.
Μα σου απαγόρευσε να πας.
Δεν τον φοβάμαι.
Δεν μπορεί να με ξανασκοτώσει.
Δεν θα καταλάβει.
Έμαθα ότι φεύγεις. Για πού;
Να βρω τους Ιμπανγκάλα.
Κι αν σε δώσουν στους δουλέμπορους;
Θα το ρισκάρω.
Αν είναι να μη μας σκοτώσει όλους
η βλακεία του Εμπάντε απέναντι στους Πορτογάλους.
Τότε, ας πάει αυτός! Είναι ο Βασιλιάς!
Όχι! Είναι καλύτερα εδώ.
Καλά, τότε θα έρθω μαζί σου.
Σε χρειάζομαι εδώ,
για να προσέχετε και οι δύο τον Εμπάντε.
Υποσχεθείτε ότι θα προσέχετε η μία την άλλη μέχρι να επιστρέψω.
Υποσχέσου μας ότι θα επιστρέψεις.
Να γυρίσεις σώα.
Σας αγαπώ και τις δύο.
Η Εντζίνγκα αψηφά τον αδερφό της και συνάπτει συμμαχία
με έναν αρχηγό των Ιμπανγκάλα ονόματι Κάσα.
Ενεργεί από μόνη της.
Ίσως είσαι η μόνη ελπίδα του Εντόνγκο.
ΑΝΑΤΟΛΙΚΟ ΕΝΤΟΝΓΚΟ ΠΕΡΙΟΧΗ ΤΩΝ ΙΜΠΑΝΓΚΑΛΑ
Η Εντζίνγκα ρισκάρει πολύ ψάχνοντας τους Ιμπανγκάλα.
Συνεχώς μετακινούνται,
λεηλατούν καταυλισμούς και σκοτώνουν όποιον τούς σταθεί εμπόδιο.
Οι Ιμπανγκάλα ήταν εδώ. Βγάλτε τα όπλα!
Προσοχή.
Είσαι σίγουρη για τους Ιμπανγκάλα;
Όχι.
Αλλά τους εμπιστεύομαι πιο πολύ από τους Πορτογάλους.
Τον μαχαίρωσαν πισώπλατα.
Ανέντιμο.
-Πόλεμος σημαίνει τιμή. -Πόλεμος σημαίνει θάνατος.
Μη γελιέσαι, Εντάμπι.
Κοίτα γύρω σου.
Η τιμή χάθηκε από αυτά τα πεδία μάχης πριν από χρόνια.
Όλοι πίσω μου!
Ιμπανγκάλα!
Για κοίτα.
Μια γυναίκα.
Κι εσύ είσαι;
Απογοητευμένη μαζί σας.
Έτσι υποδέχεστε τους επισκέπτες στη γη σας;
Οι επισκέπτες φέρνουν δώρα. Εσύ;
Έφερες τσεκούρι.
Εσύ έφερες πολεμιστές.
Όντως.
Άσ' τη να φύγει.
Άσε το τσεκούρι και θα σου δώσω ένα στιλέτο να παίξεις.
Αφού επιμένεις.
Ακόμη δεν συστήθηκες.
Εντζίνγκα.
Πριγκίπισσα του Εντόνγκο, αδερφή του βασιλιά Ενγκόλα Εμπάντε.
Εσύ θα είσαι ο Κάσα.
Ο Κάσα είναι νεότερος από την Εντζίνγκα, αλλά έχει στρατιωτική υπεροχή.
Έχει μια ομάδα πολεμιστών
που πιστεύει ότι θα της χρησιμεύσουν.
Σου έχω μια πρόταση.
Πάρε τους δικούς σου και φύγε, πριγκίπισσα.
-Τώρα. -Όχι χωρίς αυτό που θέλω.
Και τι είναι αυτό που θέλεις;
Τους πολεμιστές σου. Να πολεμήσουν τον Κασάντζε
και τους Πορτογάλους.
Αυτό είναι όλο;
Τώρα πες μου.
Τι έφερες ως αντάλλαγμα γι' αυτό το μεγάλο αίτημα;
-Τίποτα. -Τίποτα;
Τίποτα;
Γιατί να σε βοηθήσω χωρίς λόγο;
Επειδή δεν έχω τίποτα να χάσω
κι αυτό με κάνει επικίνδυνη.
Δεν φαίνεσαι επικίνδυνη από δω, πριγκίπισσα Εντζίνγκα του Εντόνγκο.
Αλήθεια;
Είσαι έτοιμος να μιλήσεις τώρα;
Ή θέλεις ακόμη να παίξω με το στιλέτο σου;
Υποτιτλισμός: Νίνα Ζβε